นักเรียนจีน อาจเป็นเป้าหมายใหม่ของ สงครามการค้า
หากใครสงสัยว่า..  สงครามการค้าจีน-สหรัฐฯ จะจบลงเมื่อไหร่  คำตอบที่ได้คงจะไม่ใช่เร็วๆ นี้   สงครามการค้าเริ่มจากกำแพงภาษีสินค้านำเข้า  ต่อมา กลายมาเป็นการแบนบริษัทเทคโนโลยีอย่าง Huawei  ล่าสุด เป้าหมายของสหรัฐอเมริกาจะไม่ใช่แค่เรื่องสินค้า แต่เป็นเรื่อง “คน” ต้องยอมรับว่า ในตอนนี้ตามมหาวิทยาลัยต่างๆ ทั่วสหรัฐฯ มี “นักเรียนจีน” อยู่เป็นจำนวนมาก ซึ่งสิ่งนี้เป็นเรื่องที่ทางการสหรัฐฯ อาจไม่ชอบเช่นกัน  แล้วทำไมเป้าหมายกลายเป็น นักเรียน ลงทุนแมนจะเล่าให้ฟัง
5 มิ.ย. 2562

นักเรียนจีน อาจเป็นเป้าหมายใหม่ของ สงครามการค้า / โดย ลงทุนแมน
หากใครสงสัยว่า.. 
สงครามการค้าจีน-สหรัฐฯ จะจบลงเมื่อไหร่
คำตอบที่ได้คงจะไม่ใช่เร็วๆ นี้
สงครามการค้าเริ่มจากกำแพงภาษีสินค้านำเข้า 
ต่อมา กลายมาเป็นการแบนบริษัทเทคโนโลยีอย่าง Huawei
ล่าสุด เป้าหมายของสหรัฐอเมริกาจะไม่ใช่แค่เรื่องสินค้า
แต่เป็นเรื่อง “คน”
ต้องยอมรับว่า ในตอนนี้ตามมหาวิทยาลัยต่างๆ ทั่วสหรัฐฯ
มี “นักเรียนจีน” อยู่เป็นจำนวนมาก
ซึ่งสิ่งนี้เป็นเรื่องที่ทางการสหรัฐฯ อาจไม่ชอบเช่นกัน
แล้วทำไมเป้าหมายกลายเป็น นักเรียน
ลงทุนแมนจะเล่าให้ฟัง
“ตัวเลขการปฏิเสธวีซ่านักเรียนจีนในสหรัฐฯ พุ่งสูงขึ้น”
นี่คือ คำเตือนล่าสุดจาก กระทรวงศึกษาธิการประเทศจีน..
จำนวนนักเรียนจีนที่ได้รับการสนับสนุนจากรัฐบาล
ไตรมาสที่ 1 ปี 2018 ถูกปฏิเสธวีซ่าอเมริกา 3.2%
ไตรมาสที่ 1 ปี 2019 ถูกปฏิเสธวีซ่าอเมริกา 13.5%
และเมื่อไม่กี่สัปดาห์ที่ผ่านมา.. 
Emory University สถาบันการศึกษาชั้นนำในสหรัฐอเมริกา 
ไล่ศาสตราจารย์ชาวจีน-อเมริกันออก 2 คน
นอกจากนี้ นักศึกษาจีนระดับปริญญาเอกที่ MIT ระบุกับสำนักข่าว Bloomberg ว่า
โดยทั่วไป การต่อวีซ่าจะใช้เวลาประมาณ 3 สัปดาห์ แต่ปัจจุบันอาจต้องรอหลายเดือน
เรื่องทั้งหมดนี้จึงเป็นอีกประเด็นที่น่าสนใจ
และเพิ่มน้ำหนักให้ความขัดแย้งระหว่างจีน-สหรัฐฯ รุนแรงขึ้นเรื่อยๆ
รู้หรือไม่ว่า..
ตลอด 40 ปีที่ผ่านมา
นักเรียนจีนที่เรียน และจบการศึกษาจากต่างประเทศมีจำนวนรวมกันกว่า 5.2 ล้านคน
มหาวิทยาลัยในประเทศสหรัฐอเมริกาถือเป็นหนึ่งในเป้าหมายของนักเรียนหัวกะทิจากประเทศจีน
แม้แต่ลูกสาวของประธานาธิบดี สี จิ้นผิง ก็จบการศึกษาจาก Harvard University..
จำนวนนักเรียนจีนที่เรียนอยู่ในสหรัฐอเมริกา
ปี 2014 จำนวน 274,000 คน
ปี 2018 จำนวน 360,000 คน
ในขณะที่นักเรียนจากทั่วโลกในสหรัฐฯ ปี 2018 มีจำนวน 1.1 ล้านคน
แปลว่า นักเรียนต่างชาติในสหรัฐฯ ทุกๆ 10 คน เป็นคนจีนถึง 3 คน
อย่างไรก็ตาม เมื่อการขอวีซ่านักเรียนกำลังเป็นสิ่งที่ทำได้ยาก
ตัวเลขนักเรียนจีนในสหรัฐฯ อาจชะลอตัวลงในปีต่อๆ ไป
ทั้งนี้ มีการคาดการณ์กันว่าสหรัฐฯ กำลังให้ความสำคัญกับการป้องกันการเข้าถึงงานวิจัยที่ในอนาคตอาจกลายเป็นสินทรัพย์ทางปัญญาระดับประเทศ
ในขณะที่ เรื่องดังกล่าวกำลังผลักดันให้คนจีนกลับประเทศมากยิ่งขึ้น
และในอนาคต คนจีนอาจต้องพึ่งพาทุกอย่างในประเทศ ทั้งเรื่องเทคโนโลยี และการศึกษา..
ปีนี้บริษัท Huawei ถูกยกเลิกการใช้ลิขสิทธิ์ Android 
และถูกยกเลิกใบอนุญาตการออกแบบชิปจาก ARM
จีนยกเลิกการส่ง Rare Earth ไปสหรัฐฯ
สหรัฐฯ แบนจีนด้วยบัญชีดำ
จีนแบนกลับด้วยรายชื่อองค์กรที่ไม่น่าไว้วางใจ..
และ ในตอนนี้กำลังเกิดขึ้นกับภาคการศึกษา
ก็ไม่รู้ว่าเรื่องราวนี้จะจบลงอย่างไร
แต่ดูเหมือน คำว่า “สงครามการค้า” อาจจะน้อยเกินไป สำหรับเรื่องราวทั้งหมดที่กำลังเกิดขึ้นในตอนนี้..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-Bloomberg และ CNBC